Lotusflow3r

Lotusflow3r (בעברית: פרח לוטוס) הוא מארז של שלושה אלבומים שיצאו לאור על ידי המוזיקאי האמריקאי פרינס והזמרת בת חסותו (אנ') (ובת זוגו לשעבר) בריה ולנטה (Bria Valente). הוא כולל את אלבומי האולפן ה־33 וה־34 מאת פרינס, Lotusflow3r (מסוגנן כ־LOTuSFLOW3R) ו־MPLSound (מסוגנן כ־MPLSoUND) ואת Elixer, אלבום הבכורה של בריה ולנטה. המארז יצא לאור ב־24 במרץ 2009 על ידי NPG Records (אנ'). בארצות הברית המארז שווק באופן בלעדי בתאגיד הקמעונאות "טארגט", ובאירופה הוא שווק בחנויות מוזיקה מקוונות. האלבום הגיע בהשקתו למקום השני במצעד בילבורד 200, תוך שנמכרו ממנו 168,000 עותקים במשך השבוע הראשון להשקתו. השיר "Dreamer" היה מועמד לפרס גראמי בקטגוריית ביצוע הרוק סולו הקולי הטוב ביותר. "Lotusflow3r" הוקלט (בחלקו) ובושל על ידי ריצ'רד פארץ' (אנ'), שקיבל לוח הוקרה מבילבורד על עבודתו על אלבום זה. פארץ' עבד גם על "MPLSound" למעט "No More Candy 4 U", שאותו הוסיף פרינס כשיר גמור ל־"MPLSound", וכן לא עבד על "Elixer". חידוש גדול מבחינת פרינס היה השימוש שעשה בתוכנת "Pro Tools" (אנ'). פרינס התנגד במשך שנים למה שתיאר כשיפורים מלאכותיים שעורכים במוזיקה אומנים ירודים, תופעה שלהשקפתו רידדה את מוזיקת המיינסטרים של הפופ ל"תזונה ירודה" של פסולת סכרינית. פרינס שינה את דעתו בעקבות שיחה עם המפיק טרי לואיס, שאיתו שיתף פעולה בעבר: ”אני מעוניין באופן הפעולה הפנימי של המוזיקה, האפקט על הגוף. אני מנסה להבין מדוע אנחנו מגיבים לביטים באופן שונה. טרי נכנס איתי לזה. הוא אמר לי 'אל תסתכל על זה כעל מכונה דיגיטלית. אל תשחק לפי הכללים שלה'. פשוט לקחתי את זה והתחלתי להעיף עניינים”. בדצמבר 2008 בוצעו בביצוע בכורה בתוכניתו של סטיב ג'ונס בתחנת הרדיו Indie 103.1 (אנ') ארבעה שירים: "4ever", גרסת כיסוי ל־"Crimson and Clover","Colonized Mind" ו־"Wall of Berlin". חודש מאוחר יותר הוזכרו במאמר בלוס אנג'לס טיימס שירים נוספים: "Hey Valentina" (נכתב לבתה של סלמה הייק), "Better with Time" (מחווה לקריסטין סקוט־תומאס, שהשתתפה בסרטו של פרינס "Under the Cherry Moon"), "Love Like Jazz", "$" (על "הבחורה הכי פופולרית בכל העולם כולו") ו־"77 Beverly Park". באותו חודש העלה פרינס אתר אינטרנט ובו מקצת מהשירים, אך לאחר חודש העלה במקומו אתר אחר ובו שלושה שירים להאזנה: "here eye come", "Crimson and Clover" ו־"(There'll never be) Another Like Me". כמו כן העלה פרינס לאתר דגימות משירים אחרים. בהמשך הועלו שלושה שירים נוספים: "Colonized Mind", "Discojellyfish" (גרסה אינסטרומנטלית שלא הופיעה באלבום והתבססה על "Chocolate Box") ו־"Another Boy", שהושר על ידי ולנטה. האלבום כולל כמה שירים שכבר היו מוכרים למעריצים, בהם "U're Gonna C Me", שהוא גרסה מחודשת לשיר מן האלבום "...One Nite Alone" ‏(2002). ב־11 במרץ 2009 הוכרז באתר בילבורד שפרינס יבצע ב־"The Tonight Show" עם ג'יי לנו שירים מהאלבום במשך שלוש תוכניות רצופות, ב־25–27 במרץ. הוא ביצע בתוכנית את "Ol' Skool Company", "Dreamer" ו־"Feel Better, Feel Good, Feel Wonderful". הוא אף ביצע את "Crimson and Clover" בתוכניתה של אלן דג'נרס וכן העניק ריאיון בן שני חלקים לטאביס סמיילי בתוכניתו, ריאיון בו גילה שנולד אפילפטי. בהופעה רביעית ב־"The Tonight Show" ב־28 במאי, שבה נחגג סיום תקופתו הראשונה של לנו כמנחה התוכנית, ביצע פרינס את "Somewhere Here on Earth" (מן האלבום "Planet Earth", ‏2007). ב־23 במרץ דלפה לאינטרנט גרסת דמו של "Chocolate Box" (ללא קיו-טיפ). ב־24 במרץ האתר Lotusflow3r.com הושק רשמית. חברים שהצטרפו לאתר מוקדם ושלמו את דמי הרישום בסך 77$ לשנה, קיבלו וידאו בהזרמת מדיה (כולל לגרסת כיסוי ל־"Creep" של רדיוהד, כפי שביצע אותה בפסטיבל קואצ'לה (אנ') ב־‏2008) וסרטוני מוזיקה של "Chocolate Box", "Crimson and Clover" ו־"Everytime", הורדה של שלושת האלבומים, חולצת "חבר מייסד" וכן היו יכולים לקנות כרטיסים להופעות עתידיות של פרינס באזור לוס אנג'לס, כולל ההופעות ב־"The Tonight Show". בהמשך 2009 ערך פרינס שתי הופעות בפסטיבל הג'אז במונטרה והוציא לאור גרסה מוקלטת מחדש של השיר המושמט "In a Large Room With no Lights", כדי לקדם את ההופעות. בהמשך ערך שלוש הופעות במונקו, וב־14 באוקטובר הופיע בתוכנית הטלוויזיה הצרפתית "Le Grand Journal" (אנ'), שם ביצע את השירים "Controversy", "No More Candy 4 U ", "Dance 4 Me" ו־"1999". המהדורה הפיזית של האלבום יצאה לאור כמה ימים לאחר מכן ונמכרה בארצות הברית באופן בלעדי ברשת "טארגט", במחיר 11.98$. אף על פי שהאלבום יצא לאור בארצות הברית בלבד, עותקים רבים יוצאו למכירה באירופה. וורנר מיוזיק גרופ הוציאה לאור את האלבום במהדורה מוגבלת בצרפת, וכן הוציאה לאור ב־7 בספטמבר, באותה מדינה, את החלק השלישי במארז, "MPLSound", למכירה כאלבום בפני עצמו. "Dance 4 Me" יצא לאור דיגיטלית כסינגל ב־31 באוגוסט והגיע למקום ה־38 במצעד הסינגלים הצרפתי הדיגיטלי. שלושה רמיקסים של השיר, "Icon Remix", "Tribal Drum Remix" ו־"Dominatrix Remix", יצאו מאוחר יותר בלייבל העצמאי "Purple Music" ב־2011. ה־"Icon Remix" יצא כסינגל עצמאי לזמן מוגבל באייטונס, ותהליך עשיית הרמיקס פורסם ביוטיוב. במהדורה הדיגיטלית של האלבום מחליף השיר "The Morning After" (השמטה מ־2006) את "Crimson and Clover". הוובמאסטר של האתר, סקוט אדיסון קליי, סיפר שהרעיון לעיצוב עטיפת האלבום והאתר התקבל לאחר ביקור שלו ושל המעצב אנתוני מלזון בביתו של פרינס. ”אחרי שהביא אותי לקרוא מהתנ"ך, לנהל דיון נלהב על הפיכת תעשיית התקליטים מהראש לקצה, לעיין בסרטוני יוטיוב של גרייס ג'ונס ולחפש בגוגל גרסאות כיסוי למיילס דייוויס, חתמנו בהליכה לחדר השינה שלו כדי להאזין ל־'Lotusflow3r', שזה מקרוב עבר מיקס. השיר השני, 'Boom', מספר על גלקסיה אחרת, ויחד עם הסולואים גיטרה מעולם אחר של פרינס התחלנו לדבר על יצירת גלקסיה אחרת”. קליי סיפר שפרינס התאהב ברעיון עד כדי כך שהטיל עליהם לעצב, בנוסף לאתר, גם חולצות טי ופוסטרים בקונספט הזה. מטלה נוספת הייתה לארגן מועדון מעריצים סביב האתר. לדברי קליי האתר נסגר לאחר שנה, ביוזמת פרינס, עקב "מחלוקת". האלבום נכנס בהשקתו למקום השני במצעד בילבורד 200, תוך שמכר 168,000 עותקים במשך השבוע הראשון להשקתו, ובכך נהיה לאלבום הרביעי ברציפות של פרינס שמגיע לטופ 3 בארצות הברית. האלבום החמיץ רק במעט את המקום הראשון, כאשר מכר רק 3000 עותקים פחות מאלבומו של קית' אורבן (אנ') "Defying Gravity" (אנ'). ברם, האלבום הגיע לראש כמה מצעדים אחרים, דבר שגרם לפרינס לחשוד שהייתה התערבות חיצונית במצעדים – כפי שציין במפורש בתוכניתו של טאביס סמיילי. עם יציאתם לאור קיבלו "Lotusflow3r" ו־"MPLSound" ביקורות מעורבות עד חיוביות באופן כללי מרוב מבקרי המוזיקה, עם ציונים שהסתכמו ב־61/100 ו־62/100 במדד מטקריטיק. "Elixer" של Bria Valente קיבל ביקורות מעורבות או ממוצעות באופן כללי מרוב המבקרים, עם ציון מסוכם של 49/100 במדד מטקריטיק. כל השירים נכתבו על ידי פרינס, למעט "Crimson and Clover" שנכתב על ידי Tommy James ו־Peter Lucia הבן, והכולל שילוב של "Wild Thing" (אנ') של Chip Taylor (אנ'). כל השירים נכתבו על ידי פרינס. כל השירים נכתבו על ידי פרינס ו־Bria Valente, למעט "Kept Woman" שנכתב על ידי פרינס בלבד (בקרדיט רשומים פרינס ו־ולנטה). שירה: Bria Valente. מוזיקאים פרינס – כל הביצועים הקוליים והכליים, למעט היכן שצוין מייקל בלנד (אנ') – תופים ב־"From the Lotus...", ‏"Colonized Mind", ‏"Love Like Jazz", ‏"Wall of Berlin" ו־"Back to the Lotus..." סוני טי (אנ') – בס ב־"From the Lotus...", ‏"Colonized Mind", ‏"Love Like Jazz", ‏"Wall of Berlin" ו־"Back to the Lotus..." סי.סי. דנאהם – תופים ב־"Boom", ‏"The Morning After", ‏"4ever" ו־"Dreamer" ג'ושוע דנאהם – בס ב־‏"Boom", ‏"The Morning After", ‏"4ever" ו־"Dreamer" מוריס היאס – אפקטים כלי מקלדת ב־‏"Boom", ‏"The Morning After" ו־"Colonized Mind" שלבי ג'יי (אנ') – קולות רקע ב־"4ever" ו־"Colonized Mind" מרווה קינג – קולות רקע ב־"4ever" ו־"Colonized Mind" בריה ולנטה (אנ') – קולות רקע ב־"4ever" ו־"Colonized Mind" ת'מר דייוויס (אנ') – קולות רקע ב־"4ever" ו־"Colonized Mind" מייסאו פרקר (אנ') – סקסופון וקולות מסיבה ב־"$" (בקרדיטים מנוסח כ־"hornz and party vocals") גרג בוייר (אנ') – טרומבון וקולות מסיבה ב־"$" (בקרדיטים מנוסח כ־"hornz and party vocals") לי הוגנס – חצוצרה וקולות מסיבה ב־"$" (בקרדיטים מנוסח כ־"hornz and party vocals") הפקה פרינס – מפיק ומעבד אדי שרייר – מאסטרינג (אואזיס, לוס אנג'לס) ריצ'רד פארץ' (אנ') – הקלטה, מיקס אתר האינטרנט (כללי, למארז) סקוט אדיסון קליי – ובמאסטר, יחסי ציבור אנתוני מלזון – עיצוב מארק מקברייד – תכנות צד שרת Union Studio – הנפשה, פלאש Joynet – שרתים Rogers and Cowan – יחסי ציבור מוזיקאים פרינס – כל הביצועים הקוליים והכליים, למעט היכן שצוין קיו־טיפ – שירה ב"Chcolate Box" הפקה פרינס – מפיק ומעבד ריצ'רד פארץ' – מהנדס "Protools" מוזיקאים בריה ולנטה – שירה מובילה פרינס – כל הכלים, למעט היכן שצוין, שירה מובילה במשותף ב־"Elixer", קולות רקע ב־"Immersion" סי.סי. דנאהם – תופים ב־"All This Love", ‏"Something U Already Know" ו־"Kept Woman" ג'ושוע דנאהם – בס ב־"All This Love", ‏"Something U Already Know" ו־"Kept Woman" הפקה פרינס – מפיק במשותף ומעבד, מפיק בפועל בריה ולנטה – מפיקה במשותף ומעבדת מוריס היאס – הפקה נוספת קווין KD דייוויס – עוזר מהנדס איאן בוקסיל – עוזר מהנדס אדי שרייר – מאסטרינג (אואזיס, לוס אנג'לס) קלייר פישר (אנ') – עיבודי מיתרים ב־"Everytime" ו־"Elixer" מידע על האלבום Lotusflow3r באתר MusicBrainz האלבום Lotusflow3r באתר Discogs אף על פי שלא יצא כסינגל פרומו או סינגל מסחרי, קיבל השיר השמעות רדיו וצעד בכמה מצעדי בילבורד. הייתה זו הפעם הראשונה ששיר של פרינס שלא יצא לאור כסינגל מסחרי או פרומו, היה מועמד לגראמי. MPLSound הוא קיצור ל־Minneapolis sound (אנ'). הסרטון של פרינס מבצע את "Creep" של רדיוהד בפסטיבל קואצ'לה הועלה ליוטיוב למחרת, אך הוסר ממנה לבקשת הלייבל של פרינס, "NPG". כששמע על כך טום יורק, סולן הלהקה, הוא הגיב: "באמת? הוא חסם את זה? בוודאי אנחנו צריכים לחסום את זה. חכה רגע. ובכן, תגיד לו לבטל את החסימה. זה שיר... שלנו". Better With Time – a 'radio play' single, באתר princevault.com פול פארל, בריה ולנטה ופרינס: 5 עובדות מהירות שאתם צריכים לדעת, באתר Heavy(אנ'), ‏21 באפריל 2016, בדיקה אחרונה 15 באוקטובר 2020 מקום שני בבילבורד, באתר בילבורד לאה גרינבלט, ביקורת EW, באתר אנטרטיינמנט ויקלי, 14 באפריל 2009, בדיקה אחרונה 19 ביולי 2020 מועמדות "Dreamer" לגראמי, באתר גראמי, בדיקה אחרונה 8 במרץ 2021 על "Dreamer", באתר princevault.com, בדיקה אחרונה 8 במרץ 2021 במלאת עשור לאלבום – פודקאסט עם ריצ'רד פארץ', באתר peachandblack.podbean.com, בדיקה אחרונה 26 ביולי 2020 צילום לוח ההוקרה ל־‏"Lotusflow3r", באתר wikimedia.org, בדיקה אחרונה 27 ביולי 2020 לוח הוקרה מבילבורד לפארץ' על עבודתו על האלבום, באתר peoplepill.com, בדיקה אחרונה 27 ביולי 2020 בועז זילברברג, משולש מלכותי, באתר ynet, 29 במרץ 2009 אן פאוורס, One night with Prince, באתר latimesblogs.latimes.com דייב ליפטון, ‏Prince Says ‘Te Amo Corazon’ to Salma Hayek: 365 Prince Songs in a Year, באתר diffuser.fm, ‏29 בדצמבר 2017, בדיקה אחרונה ב־6 במאי 2021 על השיר "Valentina", באתר songfacts.com (אנ'), בדיקה אחרונה 8 במרץ 2021 אנדי גרין, הבזק לאחור: פרינס מבצע גרסה שומטת לסתות ל־"Creep" בקואצ'לה, באתר רולינג סטון, ‏22 אפריל 2016, בדיקה אחרונה 8 במרץ 2021 סקוט אדיסון קליי מספר על עיצוב האתר והעטיפה, באתר princeonlinemusum.com, בדיקה אחרונה 24 ביולי 2020 סגירת האתר, באתר וול סטריט ג'ורנל, בדיקה אחרונה 24 ביולי 2020 סטיבן תומאס ארלוויין, ביקורת AllMusic, באתר AllMusic מרגרט ופלר, ביקורת לוס אנג'לס טיימס, באתר לוס אנג'לס טיימס, 23 במרץ 2009, בדיקה אחרונה 19 ביולי 2020 נייט צ'ינן, ביקורת הניו יורק טיימס, באתר הניו יורק טיימס, 29 במרץ 2009, בדיקה אחרונה 19 ביולי 2020 ג'ס הארוול, ביקורת פיצ'פורק, באתר פיצ'פורק, 13 באפריל 2009, בדיקה אחרונה 19 ביולי 2020 קוונטין ב. האף, ביקורת פופמטרס, 9 באפריל 2009, בדיקה אחרונה 19 ביולי 2020 ,גאווין אדוארדס, ביקורת רולינג סטון, באתר רולינג סטון, 31 במרץ 2009, בדיקה אחרונה 19 ביולי 2020 אריק הנדרסון, ביקורת סלנט מגזין, 31 במרץ 2009, בדיקה אחרונה 19 ביולי 2020 סטיב ג'ונס, ביקורת יו אס איי טודיי, באתר יו אס איי טודיי, 24 במרץ 2009, בדיקה אחרונה 19 ביולי 2020 ג. פרידום די לק, ביקורת הוושינגטון פוסט, באתר וושינגטון פוסט, 28 במרץ 2009, בדיקה אחרונה 19 ביולי 2020 קית' קולפילד, Keith Urban Soars To No. 1 On Billboard 200, באתר בילבורד, מאוחזר מארכיון האינטרנט, 8 באפריל 2009, בדיקה אחרונה 19 ביולי 2020 ציון ‏"Lotusflow3r" במטקריטיק, באתר Metacritic, בדיקה אחרונה 26 ביולי 2020 ציון ‏"MPLSound" במטקריטיק, באתר Metacritic, בדיקה אחרונה 26 ביולי 2020 ציון אלבום בריה ולנטה במטקריטיק, באתר Metacritic המצעד השבועי האיטלקי, באתר italincharts.com, בדיקה אחרונה 23 ביולי 2020 פרינס בבילבורד 200, באתר בילבורד, בדיקה אחרונה ב־21 בנובמבר 2021 פרינס במצעד האלבומים העצמאיים של בילבורד, באתר בילבורד, בדיקה אחרונה ב־21 בנובמבר 2021 פרינס במצעד רית'ם אנד בלוז / היפ הופ, באתר בילבורד, בדיקה אחרונה ב־21 בנובמבר 2021 מצעד שבועי בלגיה – פלנדריה (הולנדית), באתר ultrapop.be, בדיקה אחרונה 23 ביולי 2020 מצעד שבועי בלגיה – ולוניה (צרפתית), באתר ultrapop.be, בדיקה אחרונה 23 ביולי 2020 בריטניה – מצעד האלבומים העצמאיים – טופ 50, באתר OCC, בדיקה אחרונה 23 ביולי 2020 המצעד ההולנדי, באתר dutchcharts.nl, בדיקה אחרונה 23 ביולי 2020 המצעד השבועי הצרפתי, באתר lescharts.com, בדיקה אחרונה 23 ביולי 2020 מצעד סוף שנה – בילבורד 200 – 2009, באתר בילבורד, בדיקה אחרונה 23 ביולי 2020 מצעד סוף שנה – מצעד האלבומים העצמאיים של בילבורד – 2009, באתר בילבורד, בדיקה אחרונה 23 ביולי 2020 מצעד סוף שנה – רית'ם אנד בלוז / היפ הופ (בילבורד) – 2009, באתר בילבורד, בדיקה אחרונה 23 ביולי 2020 מצעד סוף שנה הצרפתי – 2009, באתר ארכיון האינטרנט, בדיקה אחרונה 23 ביולי 2020